OzLabs/hebrew-wiki-articles huggingface dataset:
ביבי: סיפור חיי

ביבי: סיפור חיי (באנגלית: Bibi: My Story) הוא ספר אוטוביוגרפי מאת בנימין נתניהו שיצא לאור באוקטובר 2022. זהו ספרו הרביעי של נתניהו, והוא נכתב 25 שנים לאחר ספרו הקודם. 

הוצאת הספר הוקדמה לקראת הבחירות לכנסת העשרים וחמש.<ref name=":1" />

==סקירה כללית==
האוטוביוגרפיה מקיפה את חייו של נתניהו מילדותו ועד מערכת הבחירות של 2022, באופן כרונולוגי. הספר המודפס אינו כולל את הרכיבים המקובלים של הערות שוליים ומפתח העניינים, אך יש בו קוד QR המפנה לדף אינטרנט שבו מוצגות הערות והפניות.

הספר מחולק לשלושה חלקים, שכל אחד מהם מחולק לפרקים.
=== חלק ראשון: גבעות ===

עוסק בתקופה שמילדותו של נתניהו ועד לסיום כהונתו כראש האופוזיציה בשנת 1996.

=== חלק שני: הרים ===

עוסק בתקופה שמכהונתו כראש הממשלה בשנת 1996 ועד לשנת 2009, בה נבחר בשנית לראשות הממשלה.

=== חלק שלישי: פסגות ===
עוסק בתקופה שמאז מינויו בשנית לראש הממשלה בשנת 2009 ועד לשנת 2022, בה הפך בשלישית לראש האופוזיציה. 

בפרק "מנהרות: 2014" נתניהו מתאר בין היתר את החלטותיו בקבינט המלחמה בזמן "צוק איתן" ואת התנגדותו לפלישה קרקעית במטרה לכבוש את עזה: 

נתניהו מסיים את הפרק עם הצהרה בהתייחסות למחסום התת־קרקעי בגבול רצועת עזה כפתרון שנטרל את איום מנהרות הלחימה. 

== הוצאה לאור ==
באוגוסט 2022 החל הספר להימכר במכירה מוקדמת ברשת אמזון בעברית ובאנגלית. המהדורה העברית יצאה לאור בהוצאת סלע מאיר – שיבולת באוקטובר 2022.

הספר, בן 592 עמודים בגרסתו העברית, נכתב במשך תשעה חודשים, בעת שנתניהו כיהן כראש האופוזיציה.

זמן קצר אחרי השקת הספר, עותק דיגיטלי שלו הודלף והופץ בחלקו באפליקציות וואטסאפ וטלגרם. בתגובה לכך, ב-19 באוקטובר 2022 הגישה הוצאת שיבולת תביעה כנגד המפיץ של העותק הגנוב.<ref></ref>

לאחר שהוגשה תלונה בה טענו שנתניהו משתמש בכספי המפלגה לצורך פרסום ספרו בפלטפורמות ובתשתיות של המפלגה ברשתות החברתיות, נתניהו החזיר לקופת הליכוד כסף שלקח לפרסום ספרו והמשיך לפרסם מכיסו.

ב-20 באוקטובר הודיעה רשת הספרים סטימצקי כי הביקוש לספר הוא הגבוה ביותר מאז צאתו לאור בעברית של הספר הארי פוטר.<ref></ref> עוד באותו השבוע קיבל נתניהו את אות "ספר זהב" על ספרו, בשל מכירת 20,000 עותקים במספר הימים הקצר ביותר אי פעם ביחס לסופר ישראלי. הטקס נערך בסניף סטימצקי בקניון עיר ימים בנתניה.<ref></ref>

בדצמבר 2022 הוצאת הספרים "סלע מאיר" פרסמה למכירה ספרים ב"מהדורת האלף" - אלף ספרים ממוספרים באריזה מהודרת.<ref></ref>

==ביקורת==
ביולי 2023 פנו מאות מגמלאי השב"כ, בהם חמישה מראשיו לשעבר, בדרישה לנתניהו שיחזור בו מדברים שפרסם בספרו בעניין אבישי רביב, אותם תארו כ"שקרים בוטים" "הפוגעים בלגיטימיות שב"כ, בממלכתיותו ומעוותים את העובדות ואת ההיסטוריה שהביאה לרצח ראש ממשלת ישראל יצחק רבין זכרו לברכה".

העיתונאי רביב דרוקר טען כי: "בכל מה שקשור לעובדות, ספר הזיכרונות של בנימין נתניהו הוא אסופת שקרים, טעויות וחצאי עובדות מביכים. גרסתו לפרשת הצוללות מביכה במיוחד". זאת, בין היתר, מפני שנתניהו הציג את פרשת הצוללות כתביעת שווא, והכחיש את העובדה כי התביעה עדיין נדונה בבית המשפט המחוזי ובוועדת גרוניס, ושמואשמים בה בקבלת שוחד רבים מסביבתו הקרובה, בהם דוד שרן, לשעבר ראש הסגל שלו.

== קישורים חיצוניים ==
* [https://shiboletpress.com/netanyahu ביבי: סיפור חיי], באתר הוצאת שיבולת
* 
* 
* 
* 
* 

=== ביקורות ===
* 
* 
* 
* 
* 
* 
* 

== הערות שוליים ==

קטגוריה:ספרי בנימין נתניהו
קטגוריה:אוטוביוגרפיות עבריות
קטגוריה:ספרי הוצאת סלע מאיר
החלטה 1994 של מועצת הביטחון של האו"ם

החלטת מועצת הביטחון של האו"ם 1994 היא החלטה של מועצת הביטחון של האו"ם, שהתקבלה פה אחד ב-30 ביוני 2011, לאחר ששקלה דו"ח של המזכ"ל באן קי-מון בנוגע לכוח המשקיף בהפרדת הכוחות של האומות המאוחדות (אונדו"ף), האריכה המועצה את המנדט שלה בשישה חודשים נוספים עד 31 דצמבר 2011. <ref></ref>

האונדו"ף הוקם בשנת 1974 בהחלטה 350 (1974) כדי לפקח על הפסקת האש בין ישראל לסוריה לאחר מלחמת יום הכיפורים.

== הדיון בהחלטה ==
במהלך דיונים, כמה מחברי המועצה - בהם צרפת, גרמניה, בריטניה וארצות הברית - הביעו דאגה מכך שהאלימות האחרונה לאורך הגבול של ישראל עם סוריה עודדה על ידי ממשלת סוריה בניסיון להסיט את תשומת הלב מהתקוממות פנימית בה כחלק מההאביב הערבי; עם זאת, רוסיה וסין התנגדו לדיון בנושאים אלה, בטענה שהנושאים אינם קשורים זה לזה, ולא היו על סדר יומה של המועצה. <ref></ref>

== ההחלטה ==
מועצת הביטחון קראה ליישם את החלטה 338 (1973) שדרשה לקיים משא ומתן בין הצדדים על מנת להביא להסדר של שלום במזרח התיכון. היא קראה לכל הצדדים לכבד את הסכם הפסקת האש משנת 1974, שנמצא ב"סכנה" עקב האלימות האחרונה. <ref></ref> בינתיים, חברי המועצה בירכו על המאמצים של האונדו"ף ליישם את מדיניות אפס הסובלנות של המזכ"ל בנושא ניצול והתעללות מינית.

לבסוף, המזכיר הכללי התבקש לדווח לפני תום המנדט של האונדו"ף על צעדים ליישום החלטה 338 והתפתחויות במצב. הדו"ח של המזכ"ל בהתאם להחלטה הקודמת על האונדו"ף הצביע על כך שהמצב במזרח התיכון ממשיך להישאר מתוח עד שניתן יהיה להגיע להסדר, כאשר המזכ"ל מעודד את חידוש שיחות השלום שהופסקו בדצמבר 2008.<ref></ref>

== הערות שוליים ==

קטגוריה:2011 בישראל
1994
1994

קטגוריה:יחסים צבאיים ישראל–סוריה
1994
קטגוריה:אונדו"ף
Thousand Miles

"Thousand Miles" (בעברית: "אלף מילים") הוא סינגל שהוקלט על ידי הזמר האמריקאי דה קיד לארוי. הוא יצא לאור ב-22 באפריל 2022, על ידי חברת התקליטים קולומביה רקורדס, כסינגל מתוך האלבום Kids Are Growing Up.

== רקע ==
קטעים מתוך השיר פורסמו על ידי לארוי כבר ב-2021.<ref name="Rolling Stone"></ref> הוא נהג לפרסם את מילות השיר בחשבון האינסטגרם שלו ולמחוק אותן כמה שעות לאחר מכן. בנוסף, ביצע אותו מספר פעמים בחלק מהופעותיו.<ref></ref><ref></ref> ב-13 באפריל הכריז באופן רשמי על תאריך יציאתו.<ref></ref><ref></ref> לאחר מכן פרסם סרטון טיקטוק בן 10 שניות כשהוא מנגן קטע מן השיר.<ref name="Rolling Stone"/><ref name="Variety"></ref><ref></ref> הסרטון צבר למעלה מ-50 אלף לייקים תוך שעתיים מפרסומו.<ref name="Variety"/>

== וידאו קליפ ==
הווידאו קליפ הרשמי פורסם ב-22 באפריל, ביום צאת השיר. הוא בוים על ידי כריסטיאן ברסלאואר, שעבד בעברו עם צ'ארלי פות' וליל נאז X. בקליפ מופיעה חברתו של לארוי, קתרינה דמה. נכון לאוגוסט 2022 עומד מונה צפיות הקליפ על 24 מיליון צפיות.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! אוסטרליה (ARIA)
| פלטינה
| 70,000
|-
! ארצות הברית (RIAA)
| זהב
| 500,000
|}

== קישורים חיצוניים ==

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירים באנגלית
קטגוריה:שירים שנכתבו על ידי אנדרו ואט
קטגוריה:שירים שנכתבו על ידי לואי בל
קטגוריה:שירים שהופקו על ידי לואי בל
קטגוריה:בלדות פופ
קטגוריה:סינגלים בהוצאת קולומביה רקורדס
בדאלונה

בדאלונה (בספרדית ובקטלאנית: Badalona) היא עיר בקטלוניה שבספרד. העיר ממוקמת על הגדה השמאלית של נהר בזוס ועל הים התיכון, באזור המטרופולין של ברצלונה. בדאלונה נוסדה ב-1897, והיא העיר השלישית בגודלה בקטלוניה.

== היסטוריה ==
במהלך המאה ה-19 נשארה בדאלונה כמרכז חקלאי ודיג, אולם זה השתנה מאז 1848 עם הגעתה של מסילת הרכבת המחברת בין הערים מאטרו וברצלונה. בגלל התקנת תעשיות הפכה בדאלונה גם למרכז חשוב של תנועת פועלים. הודות לכך, הכפר הפך לקוטב משיכה של אנשים שהכפיל את אוכלוסיית העיר מ-5,733 (1851) ל-10,485 (1857) תושבים, ועד סוף המאה מנתה בדאלונה כ-19,000 תושבים. בשנת 1897, העיר קיבלה את התואר עיר ממריה כריסטינה, ארכידוכסית אוסטריה.

בשליש הראשון של המאה ה-20 העיר המשיכה לצמוח מבחינה דמוגרפית. בתקופת הדיקטטורה של פרימו דה ריברה ניסתה מועצת העיר לצמצם את הבעיות של העיר בביצוע עבודות ציבוריות ובנתה בית ספר חדש, שוק ובית מטבחיים והרחבת רשת ביוב, אולם זה לא הספיק. במהלך שנות הרפובליקה השנייה העיר הייתה סוערת, וכן במהלך מלחמת האזרחים, כאשר העיר הופצצה משום שהייתה מרכז תעשייתי חשוב. לאחר תום המלחמה, בשנת 1940 ראש העיר פרדריק שיפרה הוצא להורג על ידי הפרנקואיסטים.

משמעות הדיקטטורה של פרנקו - המדינה הספרדית - הייתה דעיכת חיי התרבות הרבים שהיו בעיר לפני המלחמה. התקופה גם עמדה בסימן הגעת המהגרים החדשים בעיקר מדרום ספרד, מה שגרם לעיר לצמוח דמוגרפית אפילו מהר יותר מבעבר. אוכלוסיית העיר צמחה ל-92.200 תושבים ב-1960 ול-201,200 חמש עשרה שנים מאוחר יותר. בתקופת המנדט של ראש העיר פליפה אנטוג'ה, העיר קיבלה את הגעתם של אנשים עניים מברצלונה שחיו בפחונים ויצירת שכונות באיכות ירודה, פשע רב ומצוקה, שהפכו את בדאלונה לאחד ממקומות הדיור הגרועים ביותר.

מאז מותו של פרנקו, ובמיוחד משנת 1979, סבלה העיר גם משינוי כלכלי ממרכז תעשייתי למרכז שירותים. ב-1992 בדאלונה הייתה מושב המשנה של המשחקים האולימפיים והיה המקום שבו נערכו תחרויות הסל והאגרוף.

בבדאלונה יש את האוכלוסייה המרוקאית והפקיסטנית השנייה בגודלה בקטלוניה. קהילות משמעותיות אחרות כוללות את הסינים וההודים.

==קישורים חיצוניים==

* 
* 

קטגוריה:קטלוניה: ערים
אגם מודק

אגן [[אגם טולי של ימינו]]
אגם מודק (באנגלית: Lake Modoc) הוא אגם לשעבר בקליפורניה ובאורגון, במיקומם של אגם קלאמת העליון, אגם קלאמת התחתון ואגם טולי של ימינו. הוא היה קיים בתקופת הפליוקן והפליסטוקן, היווצרותו הושפעה כנראה מגעשיות והעתקים. קרקעית האגם לשעבר סיפקה משאבים רבים עבור בני האדם הקדומים, וכיום היא משמשת לחקלאות.

==רקע==
כבר למעלה ממאה שנה ידוע שאגמים גדולים היו קיימים בעבר במערב ארצות הברית, בעיקר בנבדה ו ביוטה. אגמים כאלה נוצרו גם במזרח אורגון, שם ו של ימינו הם שרידים של אגמים לשעבר. אגם מודק נקרא כך על ידי סמואל נ. דיקן (Samuel N. Dicken), פרופסור לגאוגרפיה באוניברסיטת אורגון. אזור אגם מודק תואר לראשונה בתחילת ובאמצע המאה ה-19.

==האגם==
אגם מודק היה אגם סגור שהתקיים בתקופת הפליסטוקן באגנים שנוצרו על ידי העתקים וגעשיות. הוא השתרע באורך של 120 קילומטרים מדרום לאגם טולי בקליפורניה ועד ליד באורגון של ימינו. מפלס פני האגם הגיע לגובה של כ-1,292 מטר מעל גובה פני הים והוא השתרע על שטח של כ-2,839 קילומטרים כשצורתו אסימטרית מאוד. כמה איים נוצרו באגם, כמו גבעות קלאמת, גבעת מילר (Miller Hill) של ימינו קרוב לקלאמת פולס וגבעת טורקי (Turkey Hill) קרוב ל. קו החוף של אגם מודק נראה היטב קרוב לאגם טולי.

===הידרולוגיה===
שלא כמו אגמים סגורים אחרים, הייתה זרימה קבועה של נגר עילי לאגם מודק, בשל קרבתו להרים מכוסי שלג וקרחונים של רכס קסקייד. אגן הניקוז שלו השתרע על פני מחוזות מודק וסיסקיו של ימינו (שניהם בקליפורניה), ומחוזות ג'קסון, קלאמת ולייק (כולם באורגון), כולל הנהרות ויליאמסון, ספראג ולוסט. אפר, פומיס ואפר געשי מרכס הקסקייד מילאו את האגם.

היה גם מוצא לאגם מודק, תחילה דרומה לפני שקילוח לבה חסם אותו, אם כי החלחול נמשך משם עד היום. נכון לעכשיו, הנהר קלאמת מנקז את האזור. בהתחשב בכך שהאגן כיום אינו יכול להכיל אגם בגודל של אגם מודק, סביר להניח שהיווצרותו ומותו הושפעו מקיומם של יציאות נוספות.

==היסטוריה==
אגם מודק נוצר כנראה על ידי תהליכים גאולוגיים כמו העתקים או על ידי החוסם מוצא לשעבר המתנקז דרומה. נראה שהאגם היה קיים בתקופת הפליסטוקן והפליוקן המאוחר, כאשר כמה משקעים של האגם מוערכים כבני 3 מיליון שנים לפחות. במהלך היה אגם מודק עמוק וקר.

מפלס המים החל לרדת עם סיום הפליסטוקן, ככל שהאקלים נעשה צחיח יותר והמוצא לנהר קלאמת נמוך יותר. קרקעית האגם לשעבר כמעט מפולסת, וקו החוף כמעט ואינו מפותל. כיום נותרו מאגם מודוק אגם טולי, אגם קלאמת העליון ואגם קלאמת התחתון ; אגם קלאמת העליון הוא האגם הגדול ביותר כיום באורגון לפי שטח פנים.

קרקעית האגם המתייבש כללה קרקעות עמוקות ושפע צמחייה, מים וחיות בר; לפיכך היא אוכלסה במהירות על ידי בני אדם שהיגרו לשם לפני למעלה מ-3,000 שנה. קרקעית האגם לשעבר משמשת כיום כאדמות חקלאות, וחקלאות היא השימוש האנושי הנפוץ ביותר בקרקע באזור. חלק מקו החוף הדרומי כוסה בקילוחי לבה, ותהליכים גאולוגיים נמשכו אל תוך ההולוקן. קילוחי הלבה של הר הזכוכית (Glass Mountain) הם מלפני כ-1,000 שנים, וכמה מקילוחי הלבה של ההולוקן עברו תהליכי שבירה.

==הערות שוליים==

קטגוריה:אורגון: גאולוגיה
קטגוריה:קליפורניה: גאולוגיה
קטגוריה:קליפורניה: גופי מים
החלטה 1965 של מועצת הביטחון של האו"ם

החלטת מועצת הביטחון של האו"ם 1965 היא החלטה של מועצת הביטחון של האו"ם, שהתקבלה פה אחד ב-22 בדצמבר 2010, לאחר ששקלה דו"ח של המזכיר הכללי באן קי-מון בנוגע לכוח המשקיף בהפרדת הכוחות של האו"ם (אונדו"ף), האריכה המועצה את המנדט שלה לשישה חודשים נוספים עד 30 ביוני 2011. <ref></ref>

הואנדו"ף הוקם בשנת 1974 בהחלטה 350 כדי לפקח על הפסקת האש בין ישראל לסוריה. <ref></ref>

מועצת הביטחון קראה ליישם את החלטה 338 (1973) שדרשה לקיים משא ומתן בין הצדדים להסדר שלום של המצב במזרח התיכון. היא בירכה את מאמצי האונדו"ף ליישם את מדיניות אפס הסובלנות של המזכ"ל בנושא ניצול והתעללות מינית.

לבסוף, המזכיר הכללי התבקש לדווח לפני תום המנדט של אונדו"ף על צעדים ליישום החלטה 338 והתפתחויות במצב.

הדו"ח של המזכ"ל בהתאם להחלטה הקודמת על אונדו"ף הצביע על כך שהמצב במזרח התיכון נותר מתוח עד שניתן יהיה להגיע להסדר, כאשר המזכ"ל מעודד את חידוש שיחות השלום שהופסקו בדצמבר 2008. <ref></ref>

== קישורים חיצוניים ==

* [https://undocs.org/S/RES/1965(2010) Text of the Resolution at undocs.org]

==הערות שוליים==

קטגוריה:2010 בישראל
1965
1965
קטגוריה:יחסים צבאיים ישראל–סוריה
החלטה 1934 של מועצת הביטחון של האו"ם

החלטת מועצת הביטחון של האו"ם 1934 היא החלטה של מועצת הביטחון של האו"ם, שהתקבלה פה אחד ב-30 ביוני 2010, לאחר ששקלה דו"ח של המזכ"ל באן קי-מון בנוגע לכוח המשקיפים בהתנתקות של האו"ם (האונדו"ף), האריכה המועצה את המנדט שלה בשישה חודשים נוספים עד 31 בדצמבר 2010. <ref></ref>

האונדו"ף הוקם בשנת 1974 בהחלטה 350 כדי לפקח על הסכם הפרדת הכוחות בין ישראל לסוריה לאחר מלחמת יום הכיפורים.<ref></ref>

מועצת הביטחון קראה ליישם את החלטה 338 (1973) שדרשה לקיים משא ומתן בין הצדדים להסדר שלום של המצב במזרח התיכון. היא בירכה על המאמצים של האונדו"ף ליישם את מדיניות אפס הסובלנות של המזכ"ל בנושא ניצול והתעללות מינית.

לבסוף, המזכיר הכללי התבקש לדווח לפני תום המנדט של האונדו"ף על צעדים ליישום החלטה 338 והתפתחויות במצב.

הדו"ח של המזכ"ל בהתאם להחלטה הקודמת על האונדו"ף הצביע על כך שהמצב במזרח התיכון נותר מתוח עד שניתן יהיה להגיע להסדר. <ref></ref><ref></ref>

בזמן קבלת החלטה 1934,עמד בראשות האונדו"ף הגנרל הפיליפיני נטליו אקרמה השלישי.<ref></ref>

== הערות שוליים ==

קטגוריה:2010 בישראל
1934
1934
קטגוריה:יחסים צבאיים ישראל–סוריה
מוריה שלומות

מוריה שלומות (נולדה ב-30 בנובמבר 1968) היא פעילת שמאל רדיקלית, עורכת דין ומגשרת, מנכ"לית הארגון "הורים נגד מעצרי ילדים", חברת מועצת העיר תל אביב-יפו לשעבר ומראשי תנועת "ארץ לכולם", תנועה ישראלית-פלסטינית שמקדמת את פתרון המדינה האחת. הייתה מנכ"לית שלום עכשיו.

==ביוגרפיה==
מוריה שלומות גדלה בקיבוץ ברעם. היא בוגרת בית הספר לאמנויות הבמה בית צבי.

סיימה תואר ראשון במשפטים במכללה למינהל.

הייתה פעילה בתנועת "דור שלום" ורכזת של סניף תל אביב של "שלום עכשיו".

משנת 2000 עד 2002 הייתה מנכ"לית "שלום עכשיו"<ref></ref>.

משנת 2003 עד 2011 הייתה מנכ"לית "מרכז ייעוץ לאישה", עמותה המסייעת בטיפול נפשי לנשים מנקודת מבט פמיניסטית. לאחר מכן נשארה חברת הוועד המנהל של העמותה.

משנת 2015 עד 2017 עבדה כעורכת-דין במשרדו של מיכאל ספרד.

בשנת 2018 נבחרה למועצת עיריית תל אביב-יפו במסגרת רשימת אנחנו העיר, בהסכם רוטציה עם מכי חכם נאמן.

ממרץ 2019 היא מנכ"לית הארגון "הורים נגד מעצרי ילדים".

בנוסף לכך, הייתה פעילה בארגון "לוחמים לשלום" והיא חברת מזכירות תנועת השלום "ארץ לכולם" (קרויה גם "שתי מדינות מולדת אחת", מיסודו של מירון רפופורט), תנועה ישראלית-פלסטינית שמקדמת את פתרון המדינה האחת באמצעות קונפדרציה בין מדינה פלסטינית לבין מדינת ישראל.

בנובמבר 2019 ארגנה אירוע בשם "ילדים באזיקים" לציון יום זכויות הילד הבין-לאומי.

בפברואר 2024 פנתה חברת הכנסת לימור סון הר-מלך לקצין הכנסת בבקשה שיאסור על שלומות כניסה למשכן הכנסת, בטענה ששלומות דחפה אותה "בבוטות ובאלימות". היועצת של חברת הכנסת, שהייתה עדה לאירוע, אישרה את התיאור של חברת הכנסת, אך ארגון "הורים נגד מעצרי ילדים" הכחיש את הטענה. קצין הכנסת נעתר לבקשתה של הר-מלך ואסר על כניסתה של שלומות למשכן הכנסת באופן קבוע.

==חיים אישיים==
נשואה לחן אלון, במאי תיאטרון וחבר סגל בחוג לאמנות התיאטרון באוניברסיטת תל אביב, שהיה ממייסדי "לוחמים לשלום" וממנהיגי הסרבנים במכתב הקצינים של תנועת אומץ לסרב, ונכלא על סירובו לשרת כקצין בשטחים בתקופת האינתיפאדה השנייה. בשנת 1998 נולדה בתם, תמר. בשנת 2017 הבת סירבה להתגייס לצה"ל ונכלאה במחבוש למשך 130 יום.

== קישורים חיצוניים ==

* מוריה שלומות, "[https://openscholar.huji.ac.il/minervacenter/blog/shlomot מי שמע על מעצרי ילדים פלסטינים?]" בבלוג שיח. זכויות@מינרבה, 19 בפברואר 2023.

==הערות שוליים==

קטגוריה:מזכ"לי שלום עכשיו
קטגוריה:פעילים חברתיים ישראלים
קטגוריה:פעילות חברתיות ישראליות
קטגוריה:מנכ"לי עמותות
קטגוריה:מנכ"ליות עמותות
קטגוריה:ברעם: אישים
קטגוריה:בוגרות בית צבי
קטגוריה:בוגרי בית צבי
קטגוריה:בוגרות המסלול האקדמי המכללה למינהל: משפטים
קטגוריה:בוגרי המסלול האקדמי המכללה למינהל: משפטים
קטגוריה:עורכות דין ישראליות
קטגוריה:עורכי דין ישראלים
קטגוריה:חברות מועצת העיר תל אביב-יפו
קטגוריה:חברי מועצת העיר תל אביב-יפו
קטגוריה:ישראליות שנולדו ב-1968
קטגוריה:ישראלים שנולדו ב-1968
החלטה 1544 של מועצת הביטחון של האו"ם

החלטה 1544 של מועצת הביטחון של האו"ם היא החלטה של מועצת הביטחון של האו"ם, שהתקבלה ב-19 במאי 2004, לאחר שנזכרה בהחלטות 242 (1967), 338 (1973), 446 (1979), 1322 (2000), 1397 (2002), 1402 (2003) 1403 (2004), 1405 (2002), 1435 (2002) ו--1515 (2003), קראה המועצה לישראל להימנע מהריסת בתי פלסטינים.<ref name="un"></ref>

ההחלטה עסקה בעיקרה בהריסת בתים על ידי ישראל בציר פילדלפי במהלך מבצע קשת בענן.

== ההחלטה ==
=== תצפיות ===
מועצת הביטחון חזרה על כך שישראל, כמעצמה הכובשת, תעמוד בהתחייבויותיה המשפטיות על פי אמנת ז'נבה הרביעית, תוך שהיא נדרשת לטפל בצרכיה הביטחוניים על פי המשפט הבינלאומי.<ref></ref> היא הביעה את דאגתה מהידרדרות המצב בשטחים הכבושים בישראל מאז 1967 וגינתה הרג פלסטיני באזור רפיח<ref name="bmc"></ref>.

בתחילת ההחלטה הובעה גם דאגה מהריסת בתים פלסטינים במחנה רפיח. המועצה הזכירה את התחייבויותיהן של ממשלת ישראל והרשות הפלסטינית במסגרת מפת הדרכים לשלום. כל פעולות הטרור, האלימות וההרס גונו.

=== ההחלטה ===
המועצה קראה לישראל לכבד את התחייבויותיה על פי המשפט ההומניטרי הבינלאומי ולהפסיק את הריסת הבתים בניגוד לחוק זה. הובע חשש כי מצבם ההומניטרי של הפלסטינים שבתיהם נהרסו באזור רפיח וסיוע חירום נדרש. שני הצדדים נקראו לשים קץ לאלימות, לכבד חובות משפטיות וליישם באופן מיידי את חובותיהם על פי מפת הדרכים.

== ההצבעה ==
ההחלטה התקבלה בתמיכת 14 מדינות, כשארצות הברית נמנעה מההצבעה על ההחלטה, ואמרה שהיא דחקה בישראל לנהוג באיפוק וכי סוגיית החמושים הפלסטינים המבריחים נשק דרך עזה לא טופלה.<ref></ref>

== הערות שוליים ==

קטגוריה:2004 בישראל
1544
1544
קטגוריה:האינתיפאדה השנייה
Exactly Like You

"Exactly Like You" (בעברית: "בדיוק כמוך") הוא שיר שנכתב על ידי דורותי פילדס והולחן על ידי ג'ימי מקיו. הוא פורסם בשנת 1930. הוא בוצע לראשונה על ידי הארי ריצ'מן וגרטרוד לורנס בתוכנית Lew Leslie's International Revue.<ref>[http://www.jazzstandards.com/compositions-1/exactlylikeyou.htm "Exactly Like You" at Jazz Standards] - retrieved on 8 June 2009</ref>

== גרסאות כיסוי ==
* נינה סימון (1959)
* לואיס ארמסטרונג (1930)<ref name="standards"></ref>
* קאונט בייסי וג'ימי ריישינג (1930)<ref name="standards" />
* דון ביאס ות'לוניוס מונק (1941)<ref name="standards" />
* בינג קרוסבי (1957)<ref></ref>
* אריתה פרנקלין
* סם קוק (1961)<ref></ref>
* ארול גארנר (1954)<ref></ref>
* בני גודמן וליונל המפטון
* דיאנה קרול (2006)
* וילי נלסון
* דיזי גילספי וסטן גץ
* ג'אנגו ריינהארדט
* פרנק סינטרה

== קישורים חיצוניים ==

== הערות שוליים ==

קטגוריה:שירי 1930
קטגוריה:שירים באנגלית
קטגוריה:סטנדרטים בג'אז
ראש המטה של כוחות ההגנה (אירלנד)

ראש המטה של כוחות ההגנה (באירית: Ceann Foirne na bhFórsaí Cosanta או בראשי תיבות: COS) הוא הדרג הפיקודי העליון בכוחות ההגנה האירים. הוא כפוף לשר ההגנה העומד בראש מחלקת ההגנה והוא היועץ הצבאי הישיר של ממשלת אירלנד. מקביל לתפקיד הרמטכ"ל בצה"ל.

ראש המטה של כוחות ההגנה הוא גנרל שנבחר לתפקידו בידי שר ההגנה. המועמד מועבר לאישור בישיבת ממשלה, ולאחר מכן ממונה בפועל בידי נשיא אירלנד, המשמש כמפקד העליון של כוחות ההגנה.

==רשימת ראשי ההגנה==
{| class="wikitable"
|-
! width="190" | דיוקן
! width="210" | שם
! width="170" | זרוע
! width="120" | תחילת כהונה
! width="120" | סיום כהונה
|-
| 105x105 פיקסלים || אוון או'דאפי |צבא אירלנד || פברואר 1922 || יולי 1922
|-
| 105x105 פיקסלים || ריצ'רד מולקהי |צבא אירלנד || יולי 1922 || אוגוסט 1922
|-
| 105x105 פיקסלים || שון מאק מהון |צבא אירלנד || אוגוסט 1922 || מרץ 1924
|-
| || פאדר מקמהון |צבא אירלנד || מרץ 1924 || מרץ 1927
|-
| || דניאל הוגן |צבא אירלנד || מרץ 1927 || פברואר 1929
|-
| 105x105 פיקסלים || שון מאק אוון |צבא אירלנד || פברואר 1929 || אוקטובר 1929
|-
| || ג'וזף סוויני |צבא אירלנד || אוקטובר 1929 || אוקטובר 1931
|-
| || מייקל ברנן |צבא אירלנד || אוקטובר 1931 || ינואר 1940
|-
| || דניאל מקנה |צבא אירלנד || ינואר 1940 || ינואר 1949
|-
| 105x105 פיקסלים || ליאם ארצ'ר |צבא אירלנד || ינואר 1949 || ינואר 1952
|-
| || ו. א. איגן |צבא אירלנד || ינואר 1952 || דצמבר 1954
|-
| || פטריק מולקהי |צבא אירלנד || דצמבר 1954 || דצמבר 1959
|-
| || ג'ון מקאוון |צבא אירלנד || דצמבר 1959 || דצמבר 1960
|-
| || שון קולינס פאוול |צבא אירלנד || דצמבר 1960 || מרץ 1962
|-
| || ג'ון מקאוון |צבא אירלנד || מרץ 1962 || מרץ 1971
|-
| || פטריק דלייני |צבא אירלנד || מרץ 1971 || יולי 1971
|-
| || תומאס או'קרול |צבא אירלנד || יולי 1971 || יולי 1976
|-
| || קרל או'סאליבן |צבא אירלנד || יולי 1976 || יוני 1981
|-
| || לואיס הוגן |צבא אירלנד || יוני 1981 || אפריל 1984
|-
| || ג'רלד או'סאליבן |צבא אירלנד || אפריל 1984 || פברואר 1986
|-
| || טייג או'ניל |צבא אירלנד || פברואר 1986 || אוקטובר 1989
|-
| || ג'יימס פארקר |צבא אירלנד || אוקטובר 1989 || אפריל 1992
|-
| || נואל ברגין |צבא אירלנד || אפריל 1992 || דצמבר 1994
|-
| || ג'רלד מקמהון |צבא אירלנד || דצמבר 1994 || אוגוסט 1998
|-
| 105x105 פיקסלים || דייוויד סטייפלטון |צבא אירלנד || אוגוסט 1998 || 24 בספטמבר 2000
|-
| 105x105 פיקסלים || קולם מנגן |צבא אירלנד || 24 בספטמבר 2000 || 20 בספטמבר 2004
|-
| 105x105 פיקסלים || ג'יימס סרינן |צבא אירלנד || 20 בספטמבר 2004 || 28 ביוני 2007
|-
| 105x105 פיקסלים || דרמוט ארלי |צבא אירלנד || 28 ביוני 2007 || 9 ביוני 2010
|-
| 105x105 פיקסלים || שון מקאן |צבא אירלנד || 9 ביוני 2010 || 12 באוגוסט 2013
|-
| 105x105 פיקסלים || קונור או'בויל |צבא אירלנד || 12 באוגוסט 2013 || 29 בספטמבר 2015
|-
| 105x105 פיקסלים || מארק מלט |הצי האירי || 29 בספטמבר 2015 || 29 בספטמבר 2021
|-
| 105x105 פיקסלים || שון קלנסי |קורפוס האוויר האירי || 29 בספטמבר 2021 || מכהן
|-
|}

==קישורים חיצוניים==
* 

קטגוריה:מפקדי צבאות סדירים בעת החדשה
קטגוריה:אירלנד: צבא וביטחון
On the Sunny Side of the Street

"On the Sunny Side of the Street" (בעברית: "על הצד השמשי של הרחוב") הוא שיר שפורסם ב-1930, פרי עטה של דורותי פילדס. את הלחן חיבר ג'ימי מקיו. הוא בוצע לראשונה על ידי הארי ריצ'מן וגרטרוד לורנס בתוכנית Lew Leslie's International Revue.<ref>[http://www.jazzstandards.com/compositions-1/exactlylikeyou.htm "Exactly Like You" at Jazz Standards] - retrieved on 8 June 2009</ref>

טד לואיס היה הראשון שפרסם הקלטה של השיר. הוא קוטלגה למספר 2144-D. אחריו הוציא הארי ריצ'מן לאור גרסה מוקלטת בקטלוג 4747.

== גרסאות כיסוי ==
לאחר שהפך לסטנדרט ג'אז, הוא נוגן על ידי לואי ארמסטרונג, נט קינג קול, דייב ברובק, ארל היינס, בני גודמן, ליונל המפטון, ארול גארנר, דיזי גילספי, ארט טייטום, קאונט בייסי ולסטר יאנג. הגרסה של ארמסטרונג הוקלטה בסולם דו מז'ור.

בנוסף, השיר הוקלט על ידי בילי הולידיי, בינג קרוסבי, ליונל המפטון, דיינה וושינגטון, אלה פיצג'רלד, ג'ודי גרלנד, דוריס דיי, ברנדה לי, נט קינג קול, פרנק סינטרה, וילי נלסון, ג'ון באטיסט ורוד סטיוארט.<ref></ref><ref></ref><ref></ref>

== קישורים חיצוניים ==

== הערות שוליים ==

קטגוריה:שירי 1930
קטגוריה:שירים באנגלית
קטגוריה:שירים על השמש
קטגוריה:שירים על רחובות
קטגוריה:סטנדרטים בג'אז
Don't Explain

"Don't Explain" (בעברית: "אל תסביר") הוא סינגל שהוקלט על ידי זמרת הג'אז האמריקאית בילי הולידיי. הוא יצא לאור ב-1946, על ידי חברת התקליטים דקה רקורדס.<ref>Jacobs, Dick & Harriet. Who Wrote That Song?, Writers Digest Books (1994), page 57 – </ref>

== רקע ==
באוטוביוגרפיה שלה, שפורסמה ב-1956, מספרת הולידיי כי ההשראה לכתיבת השיר שאובה מבגידתו של בעלה הראשון, ג'ימי מונרו, בה. היא מציינת מקרה בו חזר הביתה מטיול לילי כשעל צווארו סימני שפתיים מאודם של אישה אחרת. לאחר שהבחינה בניסיון שלו למחוק אותם, היא הציעה לו: "לך תתקלח, אל תסביר, אני יודעת".<ref>Holiday. Billie (1956; 2006). [https://books.google.com/books?id=UVaNDQAAQBAJ&pg=PA119&dq=%22jimmy+monroe%22+%22don%27t+explain%22+%22take+a+bath+man%22+intitle:lady+intitle:sings+intitle:the+intitle:blues+inauthor:holiday&hl=en&newbks=1&newbks_redir=0&sa=X&ved=2ahUKEwjjudTA7MblAhWR2FkKHa9eCAYQ6AEwAXoECAAQAg#v=onepage&q=%22jimmy%20monroe%22%20%22don't%20explain%22%20%22take%20a%20bath%20man%22%20intitle%3Alady%20intitle%3Asings%20intitle%3Athe%20intitle%3Ablues%20inauthor%3Aholiday&f=false "Mother's Son-in-Law"]. Lady Sings the Blues. New York: Harlem Moon, Broadway Books (Random House). p.&nbsp;119. .</ref>

== גרסאות כיסוי ==

== קישורים חיצוניים ==

== הערות שוליים ==

קטגוריה:שירי 1946
קטגוריה:סינגלים מ-1946
קטגוריה:שירים באנגלית
קטגוריה:שירי לפידים
קטגוריה:שירים על בגידה: זוגיות
לוחמי האש

לוחמי האש (באנגלית: The Fire Fighters) הוא סרט הנפשה קצר אמריקאי של מיקי מאוס שיצא לראשונה בשנת 1930.<ref name="movies"></ref> זה הסרט ה-19 של בסדרת "מיקי מאוס" שהופק והרביעי באותה השנה.<ref></ref>

הדמויות בסרט כוללות את מיקי מאוס, מיני מאוס והוראס הורסקולר בתור הסוס של מיקי.

== תקציר העלילה ==
מיקי מאוס, הוראס הורסקולר וצוות של בעלי חיים כבאים ישנים בתחנת כיבוי אש כאשר פעמון האזעקה מצלצל. כולם מתלבשים ויוצאים לבניין דירות בוער, שבו מיני מאוס לכודה בקומה העליונה. מיקי מציל אותה בגבורה באמצעות חבל הכביסה כשהיא התעלפה. מיני מתחילה לחזור להכרה כשהם הגיעו לקרקע ורואה מי המושיע שלה. זוג העכברים שרים אחד את שמו של השני, מתנשקים ומחבקים זה את זו כשהסרט נגמר.

== דמויות ומדבבים ==
* מיקי מאוס - וולט דיסני
* מיני מאוס - מרסלייט גארנר

== הפקה ==
סרט זה חייב קרדיט לאחד מסרטי "קומדיות אליס" של דיסני, "אליס לוחמת האש" משנת 1926, בסרט זה ג'וליוס החתול ממהר להציל את אליס כשהיא לכודה בבניין הבוער. קו העלילה זהה למעשה בשתי הסרטים.<ref name="dfp"></ref>

התרשים המקורי כלל רצף שבו מיקי מאוס מנגן מוזיקה בתחנת כיבוי האש לפני שהאזעקה מצלצלת; הסרט המוגמר מתחיל עם הכבאים ישנים.<ref name="ultimate" />

המוזיקה בסרט כוללת ביצוע נמרץ ללהיט הרגטיים משנת 1896 "There'll Be a Hot Time in the Old Town Tonight", אשר מנוגן ומושמע בזמן שהכבאים ממהרים לשריפה.<ref name="movies" />

בהדפסים המקוריים של סרט זה סצנות השריפה היו צבועים באדום.<ref></ref>

מיקי ילחם באש שוב ב"מכבי האש של מיקי" שיצא בשנת 1935.<ref name="movies" />

== ביקורת ==
בספרו "הסרטים של מיקי: סרטי הקולנוע של מיקי מאוס", הייס גרוב מציין: "לוחמי האש הוא הסרט הראשון של מיקי מאוס מאז 'הגאוצ'ו הדוהר' שמספר סיפור ישר וברור. ההנפשה עשויה להיות פרימיטיבית וגסה למדי, וחלק מהתנועות איטיות למדי, אבל הסרט עמוס בבדיחות, ומוביל לסיום מרגש ששם באור הזרקורים את דמותו ההרואית של מיקי... לוחמי האש הוא אחד הטובים מבין הסרטים המוקדמים של מיקי מאוס, ובוודאי הסרט הטוב ביותר של מיקי משנת 1930."<ref name="movies" />

ראיין קילפטריק מאתר הפודקאסט "The Disney Film Project" כתב: "לוחמי האש הוא שימוש נהדר בדמות שבתפקידו החדש כלוזר אהוב. החוצפה שמילאה את מיקי בסרטים הקצרים המוקדמים לא הייתה עובדת בסרט זה, אבל מיקי בתור מפקד תחנת כיבוי האש האומלל עובד ממש טוב... האישיות של מיקי נהדרת גם בזה, מראה את התסכול שלו מהברז כיבוי אש או את הפחד אם הוא יצליח להציל את מיני או לא. הוא באמת דמות כאן, לא רק לקט של ציורים, וזו הדרך בה הוא התפתח לאורך התקופה הזו".<ref name="dfp" />

כתב העת "Motion Picture News" ב-15 בנובמבר 1930 פרסם: "הנה עוד סיבה לכך שהקומדיות של מיקי מאוס שומרות על ההובלה שלהן בתחום הקומדיה, למרות שהקהל די ניזון מכמות הדברים החוזרים על עצמם בסרטים מצוירים בדרך כלל. הצחוקים מגיעים מהר ובכמות רבה. מיקי הוא כבאי כאן ועם החבורה הנאמנה שלו רץ להציל את העלמה הצעירה והנאה. הוא עושה את זה בטון של הרבה צחוקים."<ref></ref>

== קישורים חיצוניים ==

== הערות שוליים ==

קטגוריה:סרטים קצרים של דיסני
שון קלנסי

שון קלנסי (באירית: Seán Clancy) הוא לוטננט גנרל אירי המשמש מאז 29 בספטמבר 2021 כראש המטה של כוחות ההגנה (מקביל לרמטכ"ל) של כוחות ההגנה האירים.

==ביוגרפיה==
קלנסי נולד וגדל במיטשלסטאון שבמחוז קורק. ב-1984 הוא התגייס לקורפוס האוויר האירי וב-1986 החל בלימודי טיסה. הוא עבר הכשרה כטיס חיפוש והצלה ושימש כמפקד טייסת ולאחר מכן כמפקד כנף. הוא שימש כיועץ צבאי עבור כוח הייצוב בבוסניה והרצגובינה (מבצע אלתיאה). הוא שימש כסגן ראש המטה של כוחות ההגנה (מקביל לרמטכ"ל), ולאחר מכן כמפקד קורפוס האוויר. ב-29 בספטמבר 2021 הוא מונה לראש המטה של כוחות ההגנה.

==קישורים חיצוניים==

* [https://www.military.ie/en/the-general-staff/chief-of-staff/ שון קלנסי] באתר הצבא האירי
* [https://twitter.com/df_cos שון קלנסי] בטוויטר
* [https://ie.linkedin.com/in/sean-clancy-55b09a65 שון קלנסי] בלינקדאין

קטגוריה:אירים
קטגוריה:מפקדי צבאות סדירים בעת החדשה: אישים
משרד ההגנה הלאומית (פולין)

משרד ההגנה הלאומית (בפולנית: Ministerstwo Obrony Narodowej) הוא משרד בממשלה הפולנית, האחראי על יישום מדיניות הביטחון של פולין. בראשו עומד השר, חבר הממשלה. השר העומד בראש המשרד אחראי על ניהולם השוטף של הכוחות המזוינים של פולין, כמו גם על גיוסם בשעת הצורך. הוא מדווח ישירות לנשיא אשר משמש כמפקד העליון של הכוחות המזוינים. ראש המטה הכללי מדווח ישירות לשר.

המשרד הוקם לראשונה עם הכרזת העצמאות של פולין ב-1918, ומאז עבר, כמו פולין עצמה, גלגולים רבים. מאריוש בלשצ'אק ממפלגת חוק וצדק מכהן כשר ההגנה הלאומית מאז 9 בינואר 2018.

==קישורים חיצוניים==

* 

קטגוריה:פולין: צבא וביטחון
קטגוריה:משרדי ביטחון
קטגוריה:ממשלת פולין
ג'רמיה אזו

ג'רמיה אזו (באנגלית: Jeremiah Azu; נולד ב-15 במאי 2001) הוא אתלט ולשי המייצג את הממלכה המאוחדת, זוכה מדליית ארד באליפות אירופה (מינכן 2022) בריצת 100 מטר.

==ביוגרפיה==
אזו נולד ברוטרדם שבהולנד.

=== 2022 ===
==== מדליית ארד באליפות אירופה ====
באליפות אירופה שנערכה בחודש אוגוסט 2022 במינכן שבגרמניה זכה אזו במדליית ארד בריצת 100 מטר עם שיא אישי חדש של 10.13 שניות, אחרי מרסל ג'ייקובס מאיטליה (9.95 שניות) וז'ארנל יוז מהממלכה המאוחדת (9.99 שניות).

== שיאים אישיים ==
=== אצטדיון ===
* ריצת 100 מטר: 10.13 שניות (2022)
* ריצת 200 מטר: 20.96 שניות (2022)

=== אולם ===
* ריצת 60 מטר: 6.56 שניות (2022)
* ריצת 200 מטר: 21.25 שניות (2019)

==קישורים חיצוניים==

קטגוריה:אתלטים בריטים
קטגוריה:אצנים בריטים
קטגוריה:אתלטים באולימפיאדת פריז (2024)
קטגוריה:בריטים שנולדו ב-2001
קטגוריה:ולשים שנולדו ב-2001
נווד (קומיקס)

נווד (באנגלית: Nomad) הוא כינויין של מספר דמויות בדיוניות המופיעות בחוברות הקומיקס קפטן אמריקה ביקום מארוול קומיקס. הכינוי עצמו ותלבושתו של הנווד נוצרו בידי הכותב סטיב אנגלהארט והמאייר סאל בוסימה בתור זהות חלופית לקפטן אמריקה המקורי סטיב רוג'רס בחוברת Captain America #180 מדצמבר 1974. הזהות הוחייתה מחדש בידי הכותב ג'ון מארק דמתיאס עבור דמות שולית בשם אדוארד פרבל בחוברות Captain America #261-263 מספטמבר-נובמבר 1981. אותו כותב העניק את הזהות לדמותו של ג'ק מונרו בחוברת Captain America #282 מיוני 1983. דמויות נוספות אשר נטלו את הזהות היו ריקי בארנס ואיאן רוג'רס, בנו המאומץ של סטיב רוג'רס.

== קישורים חיצוניים ==

* [https://www.marvel.com/characters/nomad-jack-monroe דף הדמות] באתר הרשמי של מארוול קומיקס
* [https://marvel.fandom.com/wiki/Nomad דף הדמות] בפרויקט פאנדום של מארוול קומיקס

*
קטגוריה:גיבורי-על במארוול קומיקס
המסיבה הנהדרת

המסיבה הנהדרת (באנגלית: The Whoopee Party) הוא סרט הנפשה קצר אמריקאי של מיקי מאוס שיצא לראשונה בשנת 1932. זהו הסרט ה-46 בסדרת "מיקי מאוס" שהופק והעשירי באותה השנה.<ref></ref>

== עלילה ==
מיקי מאוס והחבורה עורכים מסיבה לכל חיות החווה, קלרבל מנגנת בכינור ומיני בפסנתר בזמן שמיקי, גופי (אז דיפי דואוג), והוראס הורסקולר מכינים כמה חטיפים וכיבוד. לאחר סיום הכנת וחלוקת הכיבוד, פורץ ג'אם סשן אנרגטי שגורם לאורחים ואף לחפצים דוממים לרקוד לצלילי המוזיקה. לקראת סוף הסרט, שוטרים מגיעים כדי לשים קץ למסיבה, לכאורה עקב תלונות של שכנים, אך בסופו של דבר הם מצטרפים אליה במקום. הסרט נגמר שמיקי ומיני שרוקדים על גבי שולחן שמתפרק ומתרסק, השניים מגיחים בין ההריסות וקוראים "Whoopee" (קריאה המבטאת התרגשות ושמחה פרועה).

== דמויות ומדבבים ==
* מיקי מאוס - וולט דיסני
* מיני מאוס - מרסלייט גארנר
* גופי (בשם דיפי דואוג) - פינטו קולביג
* הוראס הורסקולר
* קלרבל הפרה
* פטרישיה פיג

== הפקה ==
בהופעתו הראשונה במסך, מאז הופעת הבכורה שלו כחבר קהל בסרט "המופע של מיקי" מוקדם יותר באותה שנה, דיפי דואוג/גופי לוקח על עצמו לראשונה תפקיד של חבר בולט בחבורה של מיקי. העיצוב שלו גם השתנה כדי להיראות צעיר יותר ומגולח יותר. עיצוב זה יהיה פחות או יותר עקבי בסרטים הבאים עד לסרט "על הקרח" משנת 1935.

הסצנה בה מיקי רוקד עם פטרישיה פיג נלקחה מהסרט הקצר "החגיגה" משנת 1930.<ref name="ultimate" /> המוזיקה בסרט היא בין היתר הרגטיים "Maple Leaf Rag" של סקוט ג'ופלין.

סרט קצר זה הופיע בפרק "דניס הברווז" שבסדרה "בית העכבר".

== ביקורת ==
מבקר הקולנוע לאונרד מלטין בספרו "The Disney Films" כתב: "יש כמות מדהימה של אקשן על המסך; סצנת הפתיחה מראה כמה זוגות רוקדים לצלילי המוזיקה. מאוחר יותר, כשהמסיבה מתחילה לתסוס, כל סנטימטר בודד של תמונה מלא בדמויות רוקדות. מה גם ששום דבר לא חורג מהגבול להצטרף לכיף: זוג חולצות על קרש הגיהוץ צפויות לקום ולרקוד כמו כל אחת מהחיות במסיבה".<ref></ref>

== קישורים חיצוניים ==

== הערות שוליים ==

קטגוריה:סרטים קצרים של דיסני
קטגוריה:מיקי מאוס
קטגוריה:סרטי שחור-לבן אמריקאיים
קטגוריה:סרטי אנימציה של סרטי קולומביה
קטגוריה:דיסני: סרטי הנפשה
קטגוריה:סרטים באנגלית
Worst Day

"Worst Day" (בעברית: "היום הגרוע ביותר") הוא סינגל שהוקלט על ידי הראפר האמריקאי פיוצ'ר. הוא יצא לאור ב-11 בפברואר 2022, על ידי חברות התקליטים אפיק רקורדס ופריבנדז, כסינגל ראשון מתוך האלבום I Never Liked You. הוא פורסם שלושה ימים לפני יום אהבה, ובו מסביר פיוצ'ר מדוע הוא נחשב ליום השנוא עליו בשנה.

== רקע וכתיבה ==
השיר נכתב על ידי פיוצ'ר, וסלי גלאס, טאורוס קורי, יאספר האריס וראסל צ'ל. ב-8 בפברואר 2022 חשף פיוצ'ר את עטיפת השיר ואת תאריך יציאתו.<ref></ref>

עם צאתו עלה השיר לרשת הזרמת המדיה ספוטיפיי, שם הצליח לצבור למעלה מ-34.4 מיליון השמעות.

== וידאו קליפ ==
הווידאו קליפ הרשמי פורסם ב-11 בפברואר, ביום הוצאת השיר.<ref></ref> היוטיובר קווין סמואלס השתתף בקליפ כשהוא מגלם את הפסיכולוג של פיוצ'ר.<ref></ref> תחילה הוא מתוודה בפניו במהלך טיפול שגרתי על התמכרותו לקניית מתנות רבות לנשים לרגל יום האהבה. במהלך סצנות נוספות בסרטון נועד עם אישה כשבידיו זר פרחים, תכשיטים יקרים ופריטים מפוארים נוספים.<ref></ref>

נכון לאוגוסט 2022 עומד מונה הצפיות של הקליפ על למעלה מ-2.1 מיליון צפיות.

== מיקומי שיא ==

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירי פיוצ'ר
קטגוריה:שירים באנגלית
קטגוריה:סינגלים בהוצאת אפיק רקורדס
Hold That Heat

"Hold That Heat" הוא סינגל של המפיק המוזיקלי האמריקאי סאות'סייד, שהוקלט על ידי הראפרים האמריקאים פיוצ'ר וטראוויס סקוט. הוא יצא לאור ב-22 באפריל 2022, על ידי חברת התקליטים אפיק רקורדס, כסינגל שלא מתוך אלבום. הוא הופק על ידי ג'ושוע לאולן ומייק דין.

== רקע ==
לאולן וסקוט חיברו את השיר שמונה חודשים לפני פרסומו. כחודשיים לאחר מכן גייס סקוט את פיוצ'ר להשתתפות בסינגל.<ref name="Saponara"></ref> זהו שירו הראשון של סקוט מאז אסון פסטיבל אסטרו-וורלד. עם צאתו עלה לרשת הזרמת המוזיקה ספוטיפיי, שם צבר למעלה מ-33 מיליון השמעות.

== וידאו קליפ ==
את הווידאו קליפ ביים פיליפ אנדלמן. הוא נפתח כשלאולן מעשן מריחואנה ובוהה בעצמו במראה. לאחר מכן סקוט רוכב על תנין מבוית עם רצועה בזמן שהוא מבצע את מילות השיר. פיוצ'ר מופיע כשמתנגן הפסוק שלו בחדר אדום.<ref></ref>

== מיקומי שיא ==

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירי פיוצ'ר
קטגוריה:שירי טראוויס סקוט
קטגוריה:שירים באנגלית
קטגוריה:שירים שנכתבו על ידי מייק דין
קטגוריה:שירים שהופקו על ידי מייק דין
קטגוריה:וידאו קליפים שבוימו על ידי פיליפ אנדלמן
קטגוריה:סינגלים בהוצאת אפיק רקורדס
לארי פינק

לורנס דאגלס פינק (באנגלית: Laurence Douglas Fink; נולד ב-2 בנובמבר 1952) הוא מיליארדר אמריקאי-יהודי, יושב הראש והמנכ"ל של בלאקרוק, תאגיד אמריקאי רב לאומי לניהול נכסים. בלקרוק היא חברת ניהול הנכסים הגדולה בעולם עם יותר מ-10 טריליון דולר המעניקה לחברה כוח עצום על המערכת הפיננסית העולמית. באפריל 2022, שוויו הנקי של פינק נאמד במיליארד דולר לפי מגזין פורבס. הוא יושב במועצות המנהלים של המועצה ליחסי חוץ והפורום הכלכלי העולמי.

== ראשית חייו ==
=== ילדות ===
לארי פינק גדל במשפחה יהודית אמריקאית של שלושה ילדים. אימו הייתה מרצה לספרות, ואביו היה בעל חנות נעליים.

=== השכלה ===
פינק למד באוניברסיטת קליפורניה בלוס אנג'לס וסיים תואר ראשון במדע המדינה ב-1974. בהמשך, עשה תואר שני במנהל עסקים בבית הספר להנהלה של אוניברסיטת קליפורניה.

=== קריירה ===
פינק התחיל את הקריירה שלו ב-1976 בבנק השקעות 'פירסט בוסטון'. פינק ניהל מחלקה בבנק בהצלחה, עד שב-1986 מחלקתו הפסידה כ-100 מיליון דולר.

== בלאקרוק ==
לאחר שעזב את פירסט בוסטון, היה שותף ב-1988 להקמת בלאקרוק תחת חברת ההשקעות בלאקסטון.

במכתבו השנתי בינואר 2021, כתב כי יש לקדם מדיניות ירוקה כדי למשוך משקיעים.

== חיים אישיים ==
לארי פינק נישא ללורי ב-1974 ויש להם שלושה ילדים. פינק תומך תמידי בהמפלגה הדמוקרטית.

== ראו גם ==
* בלאקרוק

==קישורים חיצוניים==

* 

== הערות שוליים ==

קטגוריה:בוגרי אוניברסיטת קליפורניה בלוס אנג'לס
קטגוריה:אנשי עסקים אמריקאים
קטגוריה:אמריקאים שנולדו ב-1952
מנגלים (שיר)

"מנגלים" הוא סינגל של הצמד המוזיקלי הישראלי דולי ופן, שהוקלט על ידי הצמד הישראלי סטטיק ובן-אל תבורי, הראפר הצל והזמרת אגם בוחבוט. הוא יצא לאור ב-2 במאי 2022, על ידי חברת התקליטים D-Music, כסינגל מתוך האלבום "צעירים לנצח".

== רקע וכתיבה ==
השיר נכתב על ידי אבי אוחיון, סטטיק, פלד, יואב אליאסי ודולי ופן, שגם הפיקו אותו. הוא פורסם כמה ימים לפני חגיגות יום העצמאות של מדינת ישראל. שמו לקוח מהמנהג הישראלי לבשל בשר במנגל. תחילה הייתה אמורה להופיע בשיר שרית חדד. אולם לבסוף, בעקבות אי-הסכמות עם חלוקת הבתים, היא הוחלפה בבוחבוט.

עם צאתו עלה השיר לרשת הזרמת המדיה ספוטיפיי, שם הצליח לצבור למעלה מ-572 אלף השמעות.

== וידאו קליפ ==
הווידאו קליפ הרשמי של השיר פורסם ב-3 במאי ביוטיוב. נכון לאוגוסט 2022 עומד מונה הצפיות של הקליפ על למעלה מ-1.8 מיליון צפיות.

== מיקומי שיא ==

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירי דולי ופן
קטגוריה:שירי סטטיק ובן-אל תבורי
קטגוריה:שירי אגם בוחבוט
קטגוריה:שירים בעברית
קטגוריה:שירים שנכתבו על ידי אבי אוחיון
קטגוריה:שירים שנכתבו על ידי דולב רם
קטגוריה:שירים שנכתבו על ידי סטטיק
קטגוריה:שירים שנכתבו על ידי פן חזות
קטגוריה:שירים שהולחנו על ידי אבי אוחיון
קטגוריה:שירים שהולחנו על ידי מתן דרור
קטגוריה:שירים שהולחנו על ידי סטטיק
קטגוריה:שירים שהופקו על ידי דולב רם
קטגוריה:שירים שהופקו על ידי פן חזות
קטגוריה:שירים על ישראל
קטגוריה:סינגלים בהוצאת Mobile1 Music
נקודת הרמוני

נקודת הרמוני או נקודת הארמוני או הארמוני פויינט (באנגלית: Harmony Point) היא לשון היבשה הממוקמת בסמוך ממערב למפרצון הרמוני, בקצה המערבי של חצי האי גואנגז'ו, באי נלסון, באיי שטלנד הדרומיים שבאנטארקטיקה.

גובהה של הנקודה 40 מטרים מעל פני הים.

== אזור ציפורים בעל חשיבות ==
אזור נקודת הרמוני, יחד עם הסביבה הסמוכה לו הוכרזה כאזור ציפורים בעל חשיבות על ידי ארגון BirdLife International, וזאת בשל היותו נקודת רבייה של מינים רבים של ציפורים מקננות. האזור מהווה חלק מאזור האנטארקטי המוגן במיוחד ASPA 133)

באזור מצויה אחת ממושבות הרבייה של פינגוויני רצועת-הסנטר הגדולות ביותר באנטארקטיקה - בה 90,000 זוגות. ציפורים אחרות המקננות באתר הן פינגווינים לבני-אוזן (3,300 זוגות), קורמורנים קייסריים (45 זוגות), יסעורוני וילסון ויסעורוני שחורי-בטן (ביחד 1,000), יסעורוני ענקיים דרומיים (485 זוגות), יסעורוני הכף (480 זוגות), חמסנים חומים (60 זוגות), כיאניסים לבנים (140 זוגות), שחפי הקלפ (130 זוגות) ושחפיות אנטארקטיות (170 זוגות).

האתר מוגן כ אספה 133. הטופוגרפיה שלה היא גלית, עולה ל 40&nbsp;מ', עם זרמים רבים הצמחייה השופעת שלה כוללת טחבים, חזזיות, ושני מינים של צמח כלי דם – עשב שיער אנטארקטיקה ו פרלוורט אנטארקטיקה.<ref name="bli"></ref>

== היסטוריה ==
=== מיפוי הנקודה ===

נקודת רוס מופתה לראשונה על ידי אנשי סקרי דיסקוברי (DI personnel) אשר הפליגו, בשנת 1935, על ספינת המחקר המלכותית דיסקברי II (Discovery II).

== הערות שוליים ==

הרמוני
הרמוני
הרמוני
הרמוני
עומר רמון

עומר רמון (נולד ב-3 ביולי 1997) הוא אתלט ישראלי, אלוף אירופה בריצת מרתון קבוצתי (מינכן 2022).

== ביוגרפיה ==
עומר רמון נולד ב-3 ביולי 1997 וגדל בגבעת אלה שבעמק יזרעאל. בילדותו החל להתאמן בטריאתלון, ובמהלך התיכון החל להתאמן בריצות ארוכות עם המאמן אמיר רמון, בן דודו.<ref name=":0"></ref><ref></ref>

רמון סיים תואר ראשון בהנדסת אווירונאוטיקה וחלל בטכניון במסגרת העתודה האקדמית, והוא משרת בצה"ל.<ref name=":0" /> במהלך התואר זכה מספר פעמים במקום הראשון במירוץ הטכניון ל-5 קילומטרים.<ref></ref><ref></ref>

בריצת הבכורה שלו במרתון סביליה 2022 השיג את הקריטריון לאליפות אירופה באתלטיקה, כאשר סיים בתוצאה של 2:13:30 שעות.<ref name=":0" /> בשנת 2022, באליפות אירופה שנערכה במינכן, סיים במקום ה-26 בתוצאה של 2:16:35 שעות,<ref></ref> וזכה במדליית זהב בתחרות הקבוצתית ביחד עם הנבחרת הישראלית, שכללה את מארו טפרי, את גשאו איילה, את ימר גטהון ואת גירמה אמרה.<ref></ref><ref></ref><ref></ref>

==קישורים חיצוניים==

== הערות שוליים ==

קטגוריה:אלופי אירופה באתלטיקה
קטגוריה:אתלטים ישראלים
קטגוריה:בוגרי התיכון החקלאי ויצו נהלל
קטגוריה:בוגרי הטכניון - מכון טכנולוגי לישראל
קטגוריה:בוגרי העתודה האקדמית
קטגוריה:קציני צה"ל
קטגוריה:רצי מרתון ישראלים
קטגוריה:גבעת אלה: אישים
קטגוריה:רצים ישראלים למרחקים ארוכים
קטגוריה:ישראלים שנולדו ב-1997
חסר מנוחה

חסר מנוחה (באנגלית: Restless) הוא סרט קולנוע ישראלי משנת 2008 בבימויו של עמוס קולק, עם משה איבגי ורן דנקר בתפקידים הראשיים.

התסריט נכתב על ידי עמוס קולק והעלילה היא על חייל מצטיין שלאחר מות אמו, טס לחפש את אביו שעזב אותו בגיל צעיר וברח לניו יורק.

משה איבגי היה מועמד לפרס אופיר לשחקן הראשי הטוב ביותר בטקס פרסי אופיר לשנת 2008.

הסרט זכה בפרס איגוד בתי הקולנוע בגרמניה ועמוס קולק היה מועמד לפרס דב הזהב בפסטיבל הסרטים הבין-לאומי בברלין, 2008.

עמוס קולק היה מועמד בפסטיבל טרויה בפורטוגל 2008 לסרט ולתסריט הטוב ביותר.

מירי מסיקה מופיעה בסרט בתור זמרת במועדון ושרה לקהל של יורדים ישראליים את "היו לילות".

הסרט צולם במונטריאול, ניו יורק וישראל.
==תקציר העלילה==
משה עמר (משה איבגי) גר בדירת מרתף קטנה בניו יורק כבר 21 שנה לאחר שנטש את אשתו ובנו צח (רן דנקר). הוא חי חיים עלובים, מתפרנס בקושי ממכירת תמונות של הרבי מלובביץ', תכשיטים, קרמים וחפצים זולים שונים.

הוא מתקשה לשלם את שכר הדירה לפיני (אלברט אילוז) גם הוא יורד, שמאיים לזרוק אותו מהדירה.

את זמנו הפנוי הוא מבלה בפאב-מועדון של שמעון (צחי גראד) - (Shimon's) בגריניץ' וילג', שם הוא מופיע בלילות בקטעי סטנד אפ על עצמו ועל נושאים פוליטיים בקשר לסכסוך עם הפלסטינים. בקהל נמצאים ישראלים יורדים ובהם יוסי מוסאייף (ארנון צדוק), סגן אלוף במילואים שירד לפני עשר שנים ועוסק במסחר בנשק. הוא לוחץ על שמעון לפטר את משה אף על פי שהופעותיו הגדילו את הכנסות המקום.

משה מקיים יחסים עם נשים רבות, בהן אלמנה מבוגרת, שילה (פיליס סומרוויל), ומנסה להתחיל עם הברמנית יולנדה (קארן יאנג). יולנדה דוחה אותו בתחילה אבל אחר כך מקבלת אותו לאחר שמשה מפתח ידידות עם בנה הצעיר ספנסר (דייוויד גולד).

צח משרת ביחידה מובחרת ביו"ש. הוא צלף מיומן ועוסק בחיסול מבוקשים על ידי צליפה מרחוק. הוא מבקש ממפקדו, סגן אריק(יוסף סוויד), להמליץ עליו לשירות קבע אבל לאחר שירה בשוגג בנער פלסטיני שנפצע קשה, בקשתו נענית בשלילה.

אימו פאניה נפטרת וצח מגלה בחפציה, את מספר הטלפון של משה ומודיע לו על קיום ההלוויה. משה לא עונה לו אך אומר קדיש על גרושתו.

הסירוב לקבלתו לשירות קבע משפיע קשות על צח. הוא מרגיש כאילו עולמו חרב עליו ומחליט לטוס לאביו בניו יורק. הפגישה בין שניהם נערכת במועדון של שמעון כאשר צח יושב בקהל. הם מנסים להגיע להבנה ביניהם אבל זה קשה. בעת ויכוח קשה בחוצות ניו יורק, שולף צח אקדח נגד אביו אבל בסוף נשבר והם מתחבקים ומשה לוקח אותו לדירתו ומכבד אותו במרק מרוקאי שהכין.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|משה איבגי
|משה עמר
|
|-
|רן דנקר
|צח עמר
|
|-
|קארן יאנג
|יולנדה
|
|-
|פיליס סומרוויל
|שילה
|
|-
|איתן גולד
|ספנסר
|הבן של יולנדה
|-
|צחי גראד
|שמעון
|בעל פאב
|-
|אלברט אילוז
|פיני
|בעל בית
|-
|ארנון צדוק
|יוסי מוסאייף
|סא"ל במילואים
|-
|מירי מסיקה
|נטע
|זמרת
|-
|יוסף סוויד
|אריק
|מפקדו של צח
|-
|מירב פלדמן
|
|חיילת
|}

==קישורים חיצוניים==

*[https://www.youtube.com/watch?v=rca0PGWa2Xk קדימון לחסר מנוחה], באתר יוטיוב
*[https://www.youtube.com/watch?v=HnVPw_Ot16g חסר מנוחה - אלבום תמונות], באתר יוטיוב
*[https://www.youtube.com/watch?v=5W_6i-LyXzE עמוס קולק מצלם את חסר מנוחה], באתר יוטיוב
*[https://www.filmfund.org.il/films/?id=&nom=3328&film=חסר%20מנוחה חסר מנוחה], באתר קרן הקולנוע הישראלי

קטגוריה:סרטי 2008
קטגוריה:סרטים בעברית
קטגוריה:סרטים באנגלית
קטגוריה:סרטים על הסכסוך הישראלי-פלסטיני
קטגוריה:סרטים ישראליים משנת 2008
חיפוי קרקע

שבבי קליפת עצים בשימוש לחיפוי
חיפוי קרקע הוא שכבת חומר המונחת על פני חלקת אדמה. הסיבות לשימוש בחיפוי כוללות שימור לחות הקרקע, שיפור הפוריות והבריאות של הקרקע, הפחתת צמיחת עשבים ושיפור הנראות החזותית של האזור.

חיפוי קרקע בדרך כלל, אך לא תמיד, עשוי מחומר אורגני. הוא עשוי להיות קבוע (למשל יריעות פלסטיק) או זמני (למשל שבבי קליפת עץ). ניתן להניח אותו על אדמה חשופה או סביב צמחים קיימים. חיפוי של זבל או קומפוסט ישולבו באופן טבעי באדמה על ידי פעילות של תולעים ואורגניזמים אחרים. התהליך משמש הן בייצור גידולים מסחריים והן בגינון, וכאשר מיושם נכון, יכול לשפר את תפוקת הקרקע .<ref></ref>

יישומים חיים של חיפוי כוללים מדשאות טחב<ref name="M&SG_myths"> [https://web.archive.org/web/20190810202910/http://www.mossandstonegardens.com/blog/tag/moss-myths/ Moss Myths]</ref><ref name="gate"></ref> ואחרים.

==קישורים חיצוניים==

* 

==הערות שוליים==

קטגוריה:גינון
קטגוריה:קומפוסט
יורם הירשפלד

יורם הירשפלד (17 באוקטובר 1940 – 10 באוגוסט 2022) היה פרופסור חבר למתמטיקה באוניברסיטת תל אביב.

==ביוגרפיה==
בשנת 1968 קיבל תואר שני במתמטיקה מהאוניברסיטה העברית בירושלים, בהנחיית משה מחובר. את עבודת הדוקטורט שלו (1972) כתב בהנחיית אברהם רובינסון באוניברסיטת ייל. ב-1972 מונה למרצה למתמטיקה באוניברסיטת תל אביב. תלמיד המחקר הראשון שלו היה ארנון אברון.

הירשפלד עסק בלוגיקה מתמטית. הוא חקר את הקשר שבין חישוביות ללוגיקה, פיתח אלגוריתמים לבדיקת שקילות בסימולציה של מערכות מקבילות, וחקר את הנושא של לוגיקה טמפורלית, כוח ביטוי של מערכות לוגיות, כריעות וסיבוכיות.

הירשפלד היה מגדולי המומחים והתורמים למחקר בתחום של אנליזה לא סטנדרטית. אחת התרומות החשובות שלו הייתה בהוכחה באמצעות שיטות של אנליזה לא סטנדרטית של הבעיה החמישית של הילברט, על האפיון של חבורות לי. הוכחה "סטנדרטית" של המשפט הזה נמצאה בשנת 1952 על ידי מונטגומרי, ציפין וגלסון. בשנת 1990 פרסם הירשפלד הוכחה פשוטה יותר של המשפט. יותר מאוחר השתמש גולדברינג בשיטות של הירשפלד כדי לפתור את בעיית הילברט החמישית עבור חבורות קומפקטיות מקומיות.

הירשפלד כתב ספר לימוד לוגיקה למדעי המחשב שמשמש סטודנטים באוניברסיטה הפתוחה.

בבחירות לכנסת השמינית נמנה עם תומכי מפלגת מוקד שבראשות מאיר פעיל, והוצב במקום ה-80 ברשימתה לכנסת.

ב-10 באוגוסט 2022 נדרס למוות עם בתו, הפיזיקאית נוגה סלע, בתאונת דרכים באנגליה. בדצמבר נידון הדורס ל-16 שנות מאסר.

== ספריו ==
<div style="direction: ltr;">
* M. Machover, J. Hirschfeld, "Lectures on Non-Standard Analysis", Lecture Notes in Math. 94 (1969).
* J. Hirschfeld, W. Wheeler, "Forcing, Arithmetic, Division Rings", Lecture Notes in Math. 454 (1975).
</div>

== מאמרים נבחרים==
על הבעיה החמישית של הילברט:

בנושא חישוביות:

==קישורים חיצוניים==

==הערות שוליים==

קטגוריה:סגל אוניברסיטת תל אביב: מתמטיקה ומדעי המחשב
קטגוריה:מתמטיקאים ישראלים
קטגוריה:בעלי תואר דוקטור מאוניברסיטת ייל
קטגוריה:הרוגי תאונות דרכים בממלכה המאוחדת
קטגוריה:ישראלים שנולדו ב-1940
קטגוריה:ישראלים שנפטרו ב-2022
ג'אנג יאנג

ג'אנג יאנג (בסינית מפושטת: 張楊, נקרא גם ז'ישו; נרצח ב-198) היה פוליטיקאי ומצביא סיני שחי בתקופת שושלת האן המזרחית.

ג'אנג נולד בצפון מחוז יוּנצ'ונג (מחוז היסטורי שנמצא בצפון שאנשי של היום), ובמהלך חייו הוא הפך למנהיג דה פקטו של מחוז חנוי (גם הוא מחוז היסטורי, נמצא בצפון חנאן של היום).

למרות שאוים פעמים רבות על ידי מצביאים חזקים כמו צאו צאו ויואן שאו , ג'אנג עדיין סיפק מקלט עבור קיסר סין שְׂייֵן דִי מספר פעמים, מה שזיכה אותו בדרגה הנחשבת מרשל הגדול (大司馬).

==ביוגרפיה==
===תחילת דרכו===
ג'אנג יאנג היה ידוע באומץ ליבו, ושימש בתחילת דרכו בתפקידים בינוניים בפרובינציית בינג (אזור שאנשי של היום). בהנחיית הגנרל דינג יואן , ג'אנג שירת תחת הסריס ג'יאן שואו , ולאחר מותו ועלייתו של הגנרל הו ג'ין , ג'אנג נשלח להילחם בשודדים במחוז שאנגדנג (נמצא באזור דרום-מערב חביי של היום).

===כמצביא===
לאחר מותו של הגנרל הו ג'ין ועלייתו של הגנרל דונג ג'וו , ג'אנג החליט לנסות להשתלט על מחוז שאנגדנג, אך הוא לא צלח בניסיון ההשתלטות. כשהמצביא יואן שאו פתח בקמפיין נגד הגנרל דונג ג'וו, ג'אנג הצטרף למאבקו, אך לא הוטלו עליו משימות משמעותיות.

בשנת 191, יוּפֿוּלְווֹ , מנהיג השיונגנו, התקומם כנגד יואן שאו וביקש את תמיכתו של ג'אנג, ג'אנג סירב לבקשת העזרה מה שהוביל לחטיפתו. לבסוף, כוחותיו של יואן שאו הביסו את יופולוו ושחררו את ג'אנג.

לאחר שחרורו, מונה ג'אנג על ידי הגנרל דונג ג'וו להיות מנהל מחוז חנוי, תפקיד אותו מילא עד שנת 196.

בשנת 192, ג'אנג עזר לחברו לוּ בּוּ , שהנתקש בחיו של הגנרל דונג ג'וו, להתחבא מפני לי ז'ו , יורשו של דונג ג'וו שרצה לנקום את מותו. לוּ בּוּ עזב לתקופה קצרה כדי להתחבא אצל יואן שאו, אך חזר בשנת 193 אל ג'אנג.

בשנת 194, שאל לוּ בּוּ את ג'אנג אם הוא מתכנן לבגוד בו ולהצטרף ללי ז'ו, ג'אנג הודה כי אכן בכוונתו לבגוד בו, אך עדיין להגן עליו בסתר מפני לי ז'ו. בכל מקרה, לא מעט אחרי לוּ בּוּ עזב סופית את ג'אנג ועבר אל המצביא ג'אנג מיאו .

בשנת 195, הגנרל דונג צ'נג הביא את קיסר סין, שְׂייֵן דִי , למחוז חנוי בכדי להתחמק מכוחותיו של לי ז'ו. סיועו של ג'אנג לקיסר זיכה אותו בדרגת גנרל אנגאו (安國將軍, מילולית: "הגנרל שמרגיע את המדינה"). במשך כל אותה שנה, המליץ ג'אנג לקיסר כי כדאי לו לחזור לבירה לוו-יאנג, אך פמליית הקיסר סירבה לחזור. לבסוף, בשנת 196, ג'אנג ליווה את הקיסר בחזרה ללוו-יאנג. ובניגוד למצביאים אחרים בתקופתו, שנשארו קרובים לקיסר בשביל רווחם הפוליטי, ג'אנג חזר למחוז חנוי לאחר מילוי משימתו. על מעשיו זכה בתואר מרשל הגדול (大司馬).

בשנת 198, בזמן שצאו צאו התכונן לצאת לקרב כנגד לוּ בּוּ, ג'אנג התכונן גם הוא כדי לסייע ללוּ בּוּ. אולם ההכנות הללו נקטעו לאחר שנרצח על ידי פקודו יאנג צ'ו (楊醜) שניסה לאחר מכן להיכנע לצאו צאו אך נרצח.

== ראו גם ==

* צאו צאו
* שושלת האן המזרחית

==לקריאה נוספת==
* פָאן יֵה (המאה ה-5), ספר האן המאוחרת.

קטגוריה:פוליטיקאים סינים
קטגוריה:מנהיגים שנרצחו
קטגוריה:אנשי צבא סינים
קטגוריה:ילידי המאה ה-2
קטגוריה:נפטרים ב-198
משה ונטורה (סיליסטרה)

משה בן יוסף ונטורה (נקרא גם ונטורה מטיבולי וונטורה מירושלים, נפטר אחרי 1575) היה רבה של העיר סיליסטרה, בולגריה, במחצית השנייה של המאה ה-16.

==קורות חייו==
ונטורה התחנך בירושלים ועבר לכהן במשרת רבנות בקהילת טיבולי. ב-1569, לאחר גירוש יהודי מדינת האפיפיור הגיע ונטורה לעיר ניקופול בבולגריה. העיר בה התגוררו כ-1,000 יהודים, נחשבה למרכז הלכה אשר נוסד בעת שהתגורר בה יוסף קארו. ב-1575 הגיע לסילסטרה ומונה לרב הקהילה. ונטורה היה מחברו של הספר "ימין משה" (מנטובה, 1624; מהדורה ב', אמסטרדם, 1718; מהדורה שלישית, האג, 1777), פירוש על השולחן ערוך, "יורה דעה".

הפרשן אהרן אלפנדרי, בפירושו שכותרתו "יד אהרון", מייחס לוונטורה את "ההגדות וההשגות על בית יוסף", פירוש שטרם פורסם (בשנת תרס"ו לערך), על ארבעת חלקי ספרו של יוסף קארו, "בית יוסף".

==כתביו==
* ימין משה (מנטובה, 1624; מהדורה ב', אמסטרדם, 1718; מהדורה שלישית, האג, 1777), פירוש על שולחן ערוך.

==קישורים חיצוניים==
* 

==הערות שוליים==

קטגוריה:נפטרים ב-1580
קטגוריה:רבנים בולגרים
קטגוריה:יהודים בולגרים
קטגוריה:ילידי 1500